એક યુવકનાં હજુ થોડા સમય પહેલાં જ લગ્ન થયાં. એનું નામ રોહન. એ સમજણો થયો ત્યારથી એ એની મમ્મીનું લગભગ બધું જ માને. પપ્પા એની જિંદગીનો આદર્શ એટલે પપ્પા જેવો બનવાની કોશિશ કરે. રોહનનાં લગ્ન નક્કી થયાં. પોતાની પસંદગીની યુવતી માટે એણે માબાપને રાજી કરી લીધાં. એકના એક દીકરાને પોતાના પ્રેમ અને છત્રછાયામાં ઉછેરેલો હોય એમાં અચાનક એક નવી વ્યક્તિ બહુ જ મહત્ત્વની બની જાય એટલે એ માતાને થોડો સમય તો દીકરો પરાયો થઈ ગયો હોય એવું લાગવાનું જ છે. વળી. જેમ દરેક દીકરીને સાસરે જવાનું છે એમ દીકરાની વહુને પણ ઘરમાં વેલકમ કરવાની છે એ જિંદગીનું સત્ય અને સાથોસાથ લહાવો પણ છે.